- Hindi News
- National
- रात में ही घरों से उठा लिए कांग्रेसी, सीएम को काले झंडे दिखाने से पहले ही गिरफ्तार
रात में ही घरों से उठा लिए कांग्रेसी, सीएम को काले झंडे दिखाने से पहले ही गिरफ्तार
108 एंबुलेंस कर्मचारियों ने मुख्यमंत्री से कहा - हमारा भी भविष्य सुधारें
भगवानगंज पर भी हुई गिरफ्तारी
शहर में बाजार \\\"आधा खुला-आधा बंद\\\' की स्थिति में
ठेकेदार से 25 प्रतिशत कमीशन मांगने वाले महापौर का ऑडियो वायरल होने पर महापौर की बर्खास्तगी की मांग को लेकर कांग्रेस ने शनिवार को शहर बंद किया। कांग्रेस का शहर बंद दोपहर में तब तक कामयाब रहा जब तक उनकी गिरफ्तारी नहीं हो गई। कांग्रेस द्वारा मुख्यमंत्री को काले झंडे दिखाने के ऐलान के बाद भारी पुलिस बल प्रदर्शन में दिखाई दिया। तीन बत्ती पर प्रदर्शनकारी कांग्रेसियों को गिरफ्तार पर सेंट्रल जेल के पास स्थित प्रशिक्षण केंद्र में मुख्यमंत्री के जाने तक बंद रखा गया।
शनिवार की तीन बत्ती पर कांग्रेस कार्यालय पर पदाधिकारी सुबह 10 बजे से ही एकत्रित होना शुरू हो गए थे। करीब 11 बजे कांग्रेसी जुलूस निकालकर मस्जिद के चक्कर लगाते हुए तीन बत्ती, कोतवाली, सराफा बाजार, चमेली चौक तक पहुंचे। विरोध करते हुए पदाधिकारियों ने महापौर का बर्खास्त करने की मांग को लेकर जमकर नारेबाजी की। कांग्रेस के प्रदर्शन को देखते हुए पप्पू गुप्ता, सिंटू कटारे, अनिल पीपरा समेत कुछ कांग्रेसजनों को देर रात से ही पुलिस ने उनके घरों से उठाकर थाने में नजरबंद कर लिया था। उधर रैली वापस तीन बत्ती पर आकर समाप्त हुई। जहां सड़क पर ही सभा आयोजित की गई। जिला कांग्रेस अध्यक्ष रेखा चौधरी ने यहां कहा कि महापौर अभय दरे ने हर स्तर पर भ्रष्टाचार कर सागर की जनता द्वारा दिए गए जनादेश को धोखा दिया है। ग्रामीण अध्यक्ष हीरा सिंह राजपूत ने कहा कि शिवराज सिंह भ्रष्टाचार में लिप्त हैं। उसी का अनुसरण महापौर कर रहे हैं। नेता प्रतिपक्ष अजय परमार ने कहा कि महापौर के भ्रष्टाचार और मनमानी के खिलाफ पार्षद दल द्वारा सदन में लगातार विरोध किया गया। पूर्व मंत्री प्रभु सिंह ठाकुर और पूर्व निगम अध्यक्ष त्रिलोकीनाथ कटारे ने कमीशनबाजी की बड़ी घटना को निगम इतिहास में कलंक बताया।
भगवानगंज चौराहे पर कांग्रेस कमेटी अनुसूचित जाति विभाग प्रदेशाध्यक्ष अध्यक्ष सुरेन्द्र चौधरी के नेतृत्व में मुख्यमंत्री के खिलाफ विरोध प्रदर्शन किया गया। इस दौरान गौड़ बब्बा मंदिर से अप्सरा टॉकीज होते हुए अंबेडकर प्रतिमा तक रैली निकाली गई। जैसे ही कार्यकर्ता कजलीवन मैदान की ओर बढ़े। पुलिस ने कार्यकर्ताओं को गिरफ्तार कर लिया। इस दौरान रामदयाल चौबे, महेन्द्र यादव, पुरुषोत्तम शिल्पी, अशरफ खान, आरआर पाराशर, संजय सिंह, मुन्ना विश्वकर्मा आदि उपस्थित थे।
दो गुटों में दिखी कांग्रेस
पूरे प्रदर्शन के दौरान कांग्रेस दो गुटों में बटी दिखाई दी। कांग्रेस में एक गुट जहां शहर जिला अध्यक्ष रेखा चौधरी का सक्रिय दिखाई दिया। वहीं दूसरी और ग्रामीण कांग्रेस अध्यक्ष सिंह के साथ ही रैली के दौरान अगल-अलग चल रहे थे। प्रदर्शन में संतोष पांडे, संदीप सबलोक, जगदीश यादव, अंकलेश्वर दुबे, कमलेश बघेल, सुरेंद्र सुहाने, वीरेंद्र गौर, मुकुल पुरोहित, राजकुमार पचौरी, पप्पू फुसकेले, चक्रेश जैन, प्रभुदयाल बिल्थरिया, लक्ष्मीनारायण सोनकिया, दिनेश पटेरिया, सीबी तिवारी, सुरेंद्र चौबे, राजेश्वर सेन, जयकुमार सोनी, मोंटी यादव शरद पुरोहित, दीनदयाल तिवारी, राजाराम सरवैया, अंकित जैन, अंकित बोहरे, सीमा चौधरी आदि मौजूद थे।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva awa_Deva